CELEX: C2006/326/20
Language: el
Date: 2006-12-30 00:00:00
Title: Συνεκδικασθείσες υποθέσεις C-187/05 έως C-190/05: Απόφαση του Δικαστηρίου (πρώτο τμήμα) της 7ης Σεπτεμβρίου 2006 [αιτήσεις του Αρείου Πάγου (Ελλάδα) για την έκδοση προδικαστικής αποφάσεως] — Γ. Αγοραστούδης κατά Goodyear Ελλάς ABEE (Ομαδικές απολύσεις — Οδηγία 75/129/ΕΟΚ του Συμβουλίου — Άρθρο 1, παράγραφος 2, στοιχείο δ' — Διακοπή της δραστηριότητας επιχειρήσεως κατόπιν δικαστικής αποφάσεως — Διακοπή της δραστηριότητας επιχειρήσεως που αποφασίζεται οικειοθελώς από τον εργοδότη)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/10
            
         Απόφαση του Δικαστηρίου (πρώτο τμήμα) της 7ης Σεπτεμβρίου 2006 [αιτήσεις του Αρείου Πάγου (Ελλάδα) για την έκδοση προδικαστικής αποφάσεως] — Γ. Αγοραστούδης κατά Goodyear Ελλάς ABEE
   (Συνεκδικασθείσες υποθέσεις C-187/05 έως C-190/05) (1)
   
   (Ομαδικές απολύσεις - Οδηγία 75/129/ΕΟΚ του Συμβουλίου - Άρθρο 1, παράγραφος 2, στοιχείο δ' - Διακοπή της δραστηριότητας επιχειρήσεως κατόπιν δικαστικής αποφάσεως - Διακοπή της δραστηριότητας επιχειρήσεως που αποφασίζεται οικειοθελώς από τον εργοδότη)
   (2006/C 326/20)
   Γλώσσα διαδικασίας: η ελληνική
   Αιτούν δικαστήριο
   Άρειος Πάγος
   Διάδικοι στην υπόθεση της κύριας δίκης
   Γεώργιος Αγοραστούδης κ.λπ. (C-187/05), Ιωάννης Πάνου κ.λπ. (C-188/05), Κωνσταντίνος Κοτσαμπουγιούκης κ.λπ. (C-189/05), Γεώργιος Ακριτόπουλος κ.λπ. (C-190/05)
   κατά
   Goodyear Ελλάς ABEE
   παρισταμένων των Γενική Συνομοσπονδία Εργατών Ελλάδας (ΓΣΕΕ), Εργατοϋπαλληλικό Κέντρο Θεσσαλονίκης (C-187/05 και C-189/05)
   Αντικείμενο της υποθέσεως
   Αίτηση για την έκδοση προδικαστικής αποφάσεως — Άρειος Πάγος — Ερμηνεία του άρθρου 1, παράγραφος 2, της οδηγίας 75/129/ΕΟΚ του Συμβουλίου, της 17ης Φεβρουαρίου 1975, περί προσεγγίσεως των νομοθεσιών των κρατών μελών που αφορούν τις ομαδικές απολύσεις (ΕΕ L ειδ. έκδ. 48, της 1975, σ. 29) — Μη εφαρμογή της οδηγίας στους εργαζομένους που θίγονται από την παύση των δραστηριοτήτων της μονάδας όταν αυτή οφείλεται σε δικαστική απόφαση — Περιεχόμενο
   Διατακτικό της αποφάσεως
   Η οδηγία 75/129/ΕΟΚ του Συμβουλίου, της 17ης Φεβρουαρίου 1975, περί προσεγγίσεως των νομοθεσιών των κρατών μελών που αφορούν τις ομαδικές απολύσεις, πρέπει να ερμηνευθεί υπό την έννοια ότι εφαρμόζεται σε περίπτωση ομαδικών απολύσεων λόγω οριστικής παύσεως της λειτουργίας επιχειρήσεως ή εκμεταλλεύσεως η οποία αποφασίζεται οικειοθελώς από τον εργοδότη, χωρίς προηγούμενη δικαστική απόφαση, ενώ η παρέκκλιση που προβλέπεται στο άρθρο 1, παράγραφος 2, στοιχείο δ', της εν λόγω οδηγίας δεν δικαιολογεί τη μη εφαρμογή αυτής.
   
      (1)  ΕΕ C 171 της 9.7.2005.